Diari Oficial de la Generalitat Valenciana


Sumari del DOGV 5215, del 09-03-2006 (2006/2640)

RESOLUCIÓ de 14 de febrer del 2006, de la Direcció General d'Ensenyament, de la Conselleria de Cultura, Educació i Esport, per la qual es regula l'estructura i el contingut del treball escrit d'investigació dels ensenyaments superiors de Música i el projecte final de carrera dels estudis superiors de Dansa.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2006/02/14/(1)/dof/vci/html**

### Dades del document

Número de DOGV
:   5215

Data del DOGV
:   09-03-2006

Secció del DOGV
:   I. DISPOSICIONS GENERALS

Número del document
:   2006/2640


Data del document
:   14-02-2006

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * investigació
    * espectacles
    * música
    * ensenyament superior
    * legislació

RESOLUCIÓ de 14 de febrer del 2006, de la Direcció General d'Ensenyament, de la Conselleria de Cultura, Educació i Esport, per la qual es regula l'estructura i el contingut del treball escrit d'investigació dels ensenyaments superiors de Música i el projecte final de carrera dels estudis superiors de Dansa. [2006/2640]  
L'article 11 del Decret 132/2001, de 26 de juliol del 2001, del Govern Valencià, pel qual s'establix el currículum del grau superior de música a la Comunitat Valenciana (DOGV 14-8-2001), preveu la realització, en l'últim curs de carrera, d'un treball d'investigació sobre un tema relatiu a la pròpia especialitat.  
Pel que es referix als ensenyaments de grau superior de Dansa, l'article 12 del Decret 128/2002, de 30 de juliol, del Govern Valencià (DOGV 30 de juliol del 2002), establix l'obligatorietat de realitzar, en l'últim curs dels estudis, un treball, estudi o investigació, sobre un tema proposat per l'alumne que versarà sobre els coneixements i les capacitats adquirides durant la seua carrera.  
En desplegament de les dos normes es procedent que l'administració educativa regule l'estructura i extensió dels treballs amb la finalitat d'unificar els seus criteris d'elaboració als efectes d'evitar plantejaments divergents, tant entre professors del mateix centre com entre els distints centres superiors de Música i de Dansa de l'àmbit territorial de la Comunitat Valenciana.  
La present norma pretén, per tant, establir un marc uniforme que permeta als alumnes abordar el treball final de carrera en idèntiques condicions, independentment del professor o del centre en què cursen els estudis.  
Per tot això, en virtut de les competències que em conferix el Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport, resolc:  
1r. Estructura del treball d'investigació i del projecte final de carrera  
1.1 El projecte del treball d'investigació previst en l'article 11, del Decret 132/2001, de 26 de juliol, per a totes les especialitats de grau superior de música, i el projecte final de carrera que preveu l'article 12 del Decret 128/2002, de 30 de juliol, serà aprovat per la Comissió de Coordinació Pedagògica del Centre, en una reunió convocada als efectes, a l'inici del curs acadèmic. Per a l'aprovació del projecte d'investigació, que serà presentat a la Comissió de Coordinació Pedagògica a través dels respectius caps de departament, es tindran en compte les directrius establides en la present Resolució, pel que es referix a la seua estructura i extensió.  
1.2 El treball d'investigació establit per a les especialitats de grau superior de Música i per a les dos especialitats de grau superior de Dansa, serà original i tindrà l'estructura següent:  
a) Portada  
b) Índex  
c) Introducció  
d) Desenvolupament del treball  
e) Conclusions  
f) Apèndixs  
g) Bibliografia  
2n. Contingut  
El contingut de cada apartat del treball d'investigació de grau superior de Música i del projecte final de carrera de grau superior de Dansa, serà el següent:  
2.1. Portada, en la qual ha de figurar el nom del centre, el títol del treball, el nom i cognoms de l'alumne o alumna, i el nom i cognoms del seu director.  
2.2. Índex en què s'indique la pàgina d'inici, tant dels diversos capítols, com dels apartats i subapartats del treball.  
2.3. Introducció, en la qual es faça referència a la importància del tema, els principals plantejaments del treball, els objectius que es pretenen aconseguir, la metodologia emprada, les fonts d'informació, tant directes com indirectes, i aquells aspectes que contribuïxen a ressaltar l'interés del treball.  
2.4. Desenvolupament del treball. Al tractar-se de la seua part fonamental, Les citacions han d'estar numerades. Així mateix els capítols, apartats i subapartats han de numerar-se i fixar el títol indicatiu del seu contingut. En este apartat podran incloure's gràfics, estadístiques i tota la informació que es considere necessària per a imprimir una major consistència al treball.  
2.5. Conclusions, que respondran a una breu descripció dels èxits aconseguits en el procés d'elaboració del treball. A estos efectes s'exposarà el grau de consecució aconseguit en la demostració que la hipòtesi de què es partix ha sigut confirmada a la categoria de tesi.  
2.6. Apèndixs. En el cas que el treball ho requerisca, pot incloure's informació suplementària, consistent en aquells documents que han servit per a l'elaboració del treball, com qüestionaris, quadres estadístics, partitures, fotografies, i d'altres.  
2.7. Bibliografia. En este apartat figuraran les fonts en què s'ha sustentat la investigació: llibres, partitures, revistes, vídeos, etc. Les citacions i les publicacions s'indicaran d'acord amb les normes de la comunitat científica internacional, fent constar les dades següents: cognoms, nom, títol, número d'edició, lloc, editorial, any, nombre de pàgines.  
3r. Extensió  
L'extensió mínima del treball d'investigació, o projecte final de carrera, serà de 50 pàgines DINA4, a doble espai.  
4t. Direcció  
4.1 El tema del treball d'investigació o projecte final de carrera, serà proposat per l'alumne o alumna i dirigit per un professor o professora del centre, que impartisca les assignatures pròpies de l'especialitat, més afins a la naturalesa del treball.  
4.2 La direcció dels treballs d'investigació o projecte final de carrera, no alliberarà càrrega lectiva. La dedicació del professorat, o l'orientació i direcció d'estos es computarà com a hores complementàries de dedicació setmanal al centre.  
5t. Exposició i defensa.  
5.1 L'exposició i defensa del treball d'investigació o projecte final de carrera tindrà lloc una vegada finalitzat el període lectiu del curs, per mitjà de dos convocatòries anuals, la primera de caràcter ordinari, en el mes de juny i la segona, de caràcter extraordinari, en el mes de setembre.  
5.2 L'alumne o alumna disposarà d'un temps màxim de 30 minuts per a exposar el seu treball i podrà recolzar-se en tot tipus de mitjans audiovisuals. El centre posarà a disposició dels alumnes els mitjans necessaris per a l'exposició i defensa del treball.  
6t. Reclamacions  
Les reclamacions que hi haja es tramitaran d'acord amb el que disposa l'article 16 del Decret 132/2001, de 26 de juny, per al grau superior de Música i l'article 16 del Decret 128/2002, de 30 de juliol per al grau superior de Dansa.  
7m. Entrada en vigor  
La present Resolució entrarà en vigor amb efectes del curs acadèmic 2006/2007.  
València, 14 de febrer de 2006.. El director general d'Ensenyament: Josep Vicent Felip i Monlleó.


Còpia Permalink ELI